The Killers

Vznik (2001 – 2004)

V roku 2001 Brandon Flowers opustil svoju prvú synthpopovú skupinu, známu ako Blush Response, potom čo sa odmietol presťahovať so skupinou do Los Angeles. Flowers sa potom stretol s Davom Keuningom cez inzerát, ktorý Keuning podal do novín Vegas. Neskôr sa pridali do tejto formácie basgitarista Mark Stoermer a bubeník Ronnie Vannucci Jr. Názov „The Killers“ pochádza z basového bubna fiktívnej skupiny vo videoklipe k piesni „Crystal“ skupiny New Order.
Spočiatku The Killers hrali v malých kluboch v Las Vegas. Začali posielať svoje demo nahrávky veľkým hudobným vydavateľstvám, no odozva bola prakticky nulová. Skupina nakoniec padla do oka Alexovi Gilbertovi, britskému zástupcovi vydavateľstva Warner Bros. Music. V rozhovore riaditeľa vydavateľstva Martina Heatha s HitQuarters, povedal o skupine The Killers:„Vynikajúce a zaujímavé originálne znejúce skladby. Keď sme sa prvýkrát stretli s Brandonom Flowersom bolo mi jasné, že on bol hlavnou hviezdou. Mal obrovskú charizmu. Úplne veril v to, čo robí. Len stál a robil hudbu“. The Killers podpísala zmluvu s britským vydavateľstvom v júli 2003.
Dňa 19. augusta 2003 mala skladba „Mr. Brightside“ premiéru v show DJ Zane Lowe's BBC Radio 1 vo Veľkej Británii. The Killers potom cestovali do Londýna a začali hrať v baroch a kluboch, každú noc sa davy ľudí zväčšovali a kritika bola veľmi pozitívna. Skoro po návrate do USA skupina podpísala zmluvu s vydavateľstvom Island Def Jam.

Hot Fuss (2004 – 2006)

The Killers vydali album Hot Fuss v júni 2004 vo Veľkej Británii pod vydavateľstvom Marrakesh Records a v USA pod vydavateľstvom Island Records. Album dosiahol 1. miesto vo Veľkej Británii a bol 6-krát nominovaný na platinu BPI. Takisto dosiahol vrchol v Austrálii, USA a Kanade, kde bol 3-krát certifikovaný na platinu. Skupina mala tiež úspech so singlami „Mr. Brightside“, ktorý dosiahol Top 10 vo Veľkej Británii a USA, „All These Things That I've Done“, „Somebody Told Me“ a „Smile Like You Mean It“.
V júli 2005 má The Killers v Londýne dobročinný koncert Live 8, kde zahrali skladbu „All These Things That I've Done“. Robbie Williams začlenil refrén piesne „I've got soul but I'm not a soldier“ do svojho vlastného vystúpenia. Coldplay a U2 nasledovali, kde v ich samostatných koncertoch v Las Vegas hrali s The Killers, kde začlenili refrén do svojich piesní „God Put a Smile Upon Your Face“ a „Beautiful Day“ jednotlivo.

Sam’s Town (2006 – 2007)

Druhý štúdiový album The Killers s názvom Sam’s Town bol vydaný v októbri 2006 pod vydavateľstvom Island Def Jam Music Group. Brandon Flowers povedal, že Sam’s Town bude „jeden z najlepších albumov za posledných 20 rokov“. Predalo sa 706,000 kópií albumu po celom svete počas prvého týždňa a s #2 debutoval v hitparáde Billboard. Nahrávka bola 4x certifikovaná na platinu vo Veľkej Británii a v USA. Z albumu boli vydané 4 single: „When You Were Young“ vydaný v septembri 2006, „Bones“ vydaný v novembri 2006, „Read My Mind“ vydaný vo februári 2007 a „For Reasons Unknown“ vydaný v júni 2007.

Sawdust (2007 – 2008)

Skupina vydala v novembri 2007 kompilačný album pod názvom Sawdust, ktorý obsahoval raritné skladby a aj nový materiál. Sawdust bol certifikovaný na platinu v BPI. Prvý singel albumu pod názvom „Tranquilize“ vytvorili v spolupráci s Lou Reedom a bol vydaný v októbri 2007. Album obsahuje tiež piesne „Ruby, Don't Take Your Love to Town“, (Kenny Rogers a The First Edition coververzia), „Romeo and Juliet“, (Dire Straits coververzia), „Daddy's Eyes“, B-strana z „Bones“, ktorá bola najlepšie predávanou bonusovou skladbou z Sam’s Town. Skupina vydala coververziu skladby „Shadowplay“ od skupiny Joy Division na americkom iTunes Store v rovnakom mesiaci. Skupina taktiež vydala svoj druhý Vianočný singel nazvaný „Don't Shoot Me Santa“.

Day & Age (2008 – 2010)

The Killers dokončili prácu na treťom štúdiovom albume, ktorý vyšiel 24. novembra 2008 vo Veľkej Británii a o deň neskôr v USA. V rozhovore s NME potvrdil frontman Brandon Flowers názov albumu Day & Age. Skupina spolupracovala so Stuartom Priceom a spoločne vytvorili remix skladby „Mr. Brightside“ pod názvom Thin White Duke remix a ďalšie dve skladby „Leave the Bourbon on the Shelf“ a „Sweet Talk“. Prvý singel vydaný z albumu bol „Human“, hoci mal byť vydaný z kompilácie Sawdust. Bol vydaný dňa 22. septembra 2008 a hudobné video na iTunes bolo vydané 16. októbra 2008. Day & Age je tretí album skupiny, ktorý sa vo Veľkej Británii a Írsku dostal na #1, a dosiahol #6 v hitparáde Billboard 200. Skupina vydala tiež tretí Vianočný singel v decembri 2008 s názvom „Joseph, Better You Than Me“, na ktorom spolupracovali Elton John a Neil Tennant z Pet Shop Boys. Počas leta roku 2009 sa The Killers zúčastnili na niekoľkých festivaloch po celej Európe, vrátane show Hard Rock Calling v Hyde Parku v Londýne. Takisto boli prvýkrát hlavnou hviezdou amerických festivalov Lollapalooza a Coachella. 5. až 6. júla 2009 v Royal Albert Hall v Londýne nahrali svoje prvé živé DVD, ktoré vydali v novembri 2009. The Killers v decembri 2009 vydali štvrtý Vianočný singel „Happy Birthday Guadalupe“.
Koncom februára 2010 britské noviny The Sun publikovali príbeh, že Flowersova matka zomrela po dvojročnom boji s rakovinou mozgu. Táto udalosť znamenala predčasné ukončenie turné Day & Age po Ázii.

Prestávka a štvrtý štúdiový album (2010 – súčasnosť)

V januári 2010 skupina oznámila, že bude mať krátku prestávku.
Skupina bola pozvaná prezidentom USA Barackom Obamom a 4. júla 2010 hrala na južnom trávniku Bieleho domu ako šúčasť osláv Dňa nezávislosti, ktorú Flowers opísal ako „monumentálna česť“. Aj napriek ich prestávke si spoločne zahrali skladby „Human“, „Somebody Told Me“, „Mr. Brightside“, „A Dustland Fairytale“, „God Bless America/Read My Mind“ a „When You Were Young“.

Hudobný štýl

Hudobný štýl skupiny odkazuje na viacero žánrov, vrátane alternatívneho rocku, indie rocku, post-punk revivalu, new wave a heartland rocku.